*IN MEMORIAM*



СЛАВКО ЧУЧКОВИЋ

(1978 – 2025)

С неизмерном тугом и болом присећамо се нашег драгог колеге, учитеља ликовне културе Славка Чучковића, који нас је изненада напустио 1. јула 2025. године у 47. години живота. Славко је био драгоцен и омиљен члан нашег тима, а његов изненадни одлазак оставио је велику празнину у срцима свих који су га познавали.

Славко је био учитељ који је својим ученицима приступао с изузетном пажњом и бригом. Његова способност да мотивише ученике и пробуди њихову знатижељу била је посебна. Његов одлазак оставља ученике у сузама, а сећање на заједничке тренутке чуваће у својим срцима.

Славко је пленио својим добрим духом, пожтртвовношћу, поштењем и другарством, а његов осмех ће нам увек звонити у души. Његова присутност и допринос школи је неизмерна. Иза њега остају осликани зидови, кулисе, плакати, натписи на школским таблама, али и бескрајно тужни ученици и радници школе.

Славко је био јединствен и посебан и његово присуство недостајаће нам свима свакога дана. Његова преданост ученицима и послу, поштење и искреност, осећајност и племенитост остаће нам као трајно сећање.

Спавај мирно, добри наш Славко, никада те нећемо заборавити.

 Ученици и радници Основне школе Трпиња